Alytaus miesto sode esančioje senųjų laikų šokių aikštelėje, vadinamoje "plaščiadkėje" vyksta veiksmas. Nuo pirmadienio ryto čia buvo statoma palapinė, o parko plotas, nors tai ir nepatogu praeiviams, atitvertas stop juosta. "Tai darome dėl dalyvių saugumo", – Alytausgidas.lt paaiškino "Tele 2" bendrovės atstovai, penkiolikoje Lietuvos miestų rengiantys "Dienynes". Tai žaidimas, kuriame persipina realybė ir magija.
Dalyviai, kuriems dar nėra 18-os, varžysis su tėvų sutikimu. Bent vienas komandos narys turi turėti aktyvų "Pildyk" numerį, mat žaidimo užduotys ar kita svarbi informacija pasieks tik minėtos paslaugos vartotojus! Arčiausiai "Dienynių" teritorijos esančios Adolfo Ramanausko – Vanago gimnazijos komanda "Vanagynas", o taip pat kitos varžybų ekipos kviečia visus, kurie nori palaikyti patrakusius dalyvius. "Dienynės" miesto sode – nuo 14 iki 18 val.